**KLINIČKI BOLNIČKI CENTAR OSIJEK**

**POVJERENSTVO ZA SPRJEČAVANJE**

**I SUZBIJANJE BOLNIČKIH INFEKCIJA**

**INFORMATIVNI LETAK ZA BOLESNIKE, ČLANOVE NJIHOVIH OBITELJI I NJEGOVATELJE**

**Karbapenem rezistentne enterobakterije (KRE)**

**Ovim letkom želimo vam pomoći shvatiti o čemu se radi i odgovoriti na najčešća pitanja**

**Što su to Karbapenem rezistentne bakterije (KRE)?**

* Gram-negativne bakterije koje su otporne na djelovanje karbapenemskih antibiotika-kratice: **KPC, OXA, NDM** označavaju vrstu enzima i mehanizme rezistencije
* Bakterije se mogu naći u crijevima ljudi koji su primali mnogo antibiotika i tijekom života dugo bili hospitalizirani
* Prenose se direktnim kontaktom, direktnim prijenosom s osobe na osobu nečistim rukama ili predmetima.

**Tko ima veći rizik za nastanak infekcije i koje infekcije može uzrokovati?**

* Imunološki oslabljeni ljudi, pacijenti na liječenju u jedinicama intenzivnog liječenja. Strana tijela (različiti kateteri, drenovi i sl.) povećavaju rizik od kolonizacije i infekcije.
* Uzrokuju razne vrste bolničkih infekcija, uglavnom vezane uz intenzivnu skrb i invazivno liječenje (sepsu, infekciju kirurške rane, infekciju mokraćnog sustava- uroinfekcije, upalu pluća vezanu uz primjenu respiratora)
* Svaki pozitivan nalaz ne znači da se radi o infekciji stoga ne zahtijeva liječenje antibioticima ali zahtjeva primjenu mjera za sprečavanje širenja uzročnika na druge pacijente

**Mjere sprečavanja širenja (KRE)**

* Higijena ruku je najvažnija mjera. Potrebno je dezinficirati ruke utrljavanjem alkoholnog antiseptika uvijek prije i nakon kontakta s bolesnikom i njegovom okolinom
* Bolesnik mora biti smješten u zasebnu sobu sa zasebnim sanitarnim čvorom kako bi se spriječilo širenje na ostale bolesnike
* Osoblje u neposrednom radu s bolesnicima nosi zaštitne pregače i rukavice, prema potrebi i maske
* Ne smije se koristiti zajednički pribor s drugim bolesnicima (npr. toplomjer, tlakomjer, stetoskop, ručnici, četke za kosu i sl.)
* Potrebno je provoditi čišćenje i dezinfekciju bolesničke sobe svakodnevno, svih površina podova i zone oko bolesnika

**Posjete?**

* Prije ulaza u bolesničku sobu je potrebno javiti se medicinskoj sestri
* Djeca i osobe starije životne dobi ne bi trebali posjećivati bolesnika
* Broj posjetilaca mora biti minimalan i prilikom posjeta nije preporučljivo posjećivati i dodirivati druge bolesnike
* Prije i nakon posjećivanja bolesnika potrebno je dezinficirati ruke alkoholnim dezinficijensom koji se nalazi pored svakog bolesničkog kreveta ili na ulazu u bolesničku sobu

**Što se događa kad odem kući?**

* Kod kuće nisu potrebne posebne mjere opreza, osim dobre i redovite higijene ruku

(osobito nakon korištenja toaleta). Ako u bliskoj obitelji (u istom domaćinstvu) sa Vama živi teže imunokopromitirana osoba sa malignim procesima, hemodijalizirani bolesnik, HIV infekcija, primanje visoke doze kortikosteroida, osoba sa urođenom imunodeficijencijom i sl.) potražite dodatne savjete nadležnog liječnika primarne zdravstvene zaštite.

* Rublje je potrebno prati na temperaturama + 60 stupnjeva celzija a posuđe je dovoljno prati na uobičajen način. Spužvicu za pranje suđa je potrebno redovitije mijenjati